[{"text_idx": "#000003", "text": "Lingvoj: la oficiala lingvo estas la slovaka, sed c\u0302iuj slovakoj komprenas la c\u0302eh\u0302an. Kun junuloj oni ofte povas interkomprenig\u0302i angle, sed homoj pli ag\u0302aj ol 40 jarojn pli vers\u0302ajne konos la germanan (au\u0306, pli malofte, la rusan). En iuj partoj de la sudo de la lando, la hungara estas uzata. Ec\u0302 malgranda scio de la slovaka sendube faciligos vian vojag\u0302on, ne hezitu lerni bazojn en slovake.eu, disponebla ankau\u0306 en Esperanto."}, {"text_idx": "#000004", "text": "Mono: en Slovakio oni uzas eu\u0306rojn (EUR, \u20ac). Moneroj: 1, 2, 5, 10, 20, 50 cendoj; 1 kaj 2 euroj. Biletoj: 5, 10, 20, 50, 100, 200, 500 eu\u0306roj. Biletoj pli grandaj ol 50 \u20ac estas malmulte uzataj; povas esti, ke vendejo ne akceptos ilin, simple pro tio, ke ili ne havas sufic\u0302e da mono en la kaso por redoni al vi. Eblas s\u0302ang\u0302i monon (plej facile valutojn de najbaraj landoj kaj usonajn dolarojn) en flughavenoj, grandaj stacidomoj, bankoj kaj mons\u0302ang\u0302ejoj. Preskau\u0306 c\u0302iuj vendejoj, restoracioj kaj hoteloj ebligas pagi per karto."}, {"text_idx": "#000008", "text": "Telefonado: la prefikso por telefoni al Slovakio de eksterlando estas +421; tiam oni ellasu la komencan nulon de la numero."}, {"text_idx": "#000009", "text": "Konektilingo uzata en Slovakio (Wikimedia Commons)"}, {"text_idx": "#000010", "text": "Elektro: la elektra tensio estas 230-volta. La kontaktiloj estas dupolusaj. Konektilingoj estas tute samaj kiel en C\u0302eh\u0302io, Pollando, Francio kaj Belgio; ili povas akcepti konektilojn de plej multaj eu\u0306ropaj landoj (krom interalie Britio kaj Irlando)."}, {"text_idx": "#000012", "text": "Sekureco: Slovakio estas g\u0302enerale tre sekura lando, sed, kiel c\u0302ie, estu atentemaj pri dokumentoj, valoraj\u0302oj, mono, ktp. Antau\u0306 ol eniri taksion, prefere demandu la s\u0302oforon, kiom kostos la veturado."}, {"text_idx": "#000014", "text": "Gravaj telefonnumeroj: la urg\u0302a telefonnumero (polico, fajrobrigado, medicina helpo) estas 112."}, {"text_idx": "#000015", "text": "Momenton, c\u0302u vere c\u0302iuj islamanoj estas teroristoj?\nKonkurso por la Semajno de Internacia Amikeco\nC\u0302AR: Liptov bonvenigas internacian renkontig\u0302on de esperantistoj\nTemo de la 101-a UK: \u201cSocia justeco \u2014 lingva justeco\u201d"}]